ผมมีอะไรกับแฟน 31/12 โดยที่ใช้ถุงยาง แต่ผมไม่เสร็จแฟนเลยใช้มือทำต่อให้ พอเสร็จกิจก็เช็คถุงยางเลยเห็นว่ามีรอยรั่วครับ ไม่แน่ใจว่ามาโดนเล็บแล้วรั่วตอนใช้มือรึเปล่า และแฟนประจำเดือนมาวันแรกประมาณ 26-27 /12 (แต่เป็นประจำเดือนที่อาจจะมาจากการกินยาคุมฉุกเฉินในสัปดาห์ก่อน) ซึ่งนับดูแล้วก็ยังอยู่ในช่วงหลัง 7 แต่ไม่แน่ใจว่าเสี่ยงอยู่มั้ยครับ ?
สวัสดีค่ะ การมีเพศสัมพันธ์ที่ใช้ถุงยางอนามัยแต่มีรอยรั่วนั้น ก็มีโอกาสที่น้ำอสุจิจะเล็ดลอดออกมาเข้าไปในช่องคลอด เข้าไปที่มดลูกและทำให้เกิดการตั้งครรภ์ได้เช่นกันโดยไม่ควรทำการนับวันเพื่อคุมกำเนิด เพราะมีโอกาสผิดพลาดสูง จากการนับผิดพลาดเอง หรือเข้าใจผิดว่าเลือดใดๆเป็นเลือดประจำเดือนในกรณีนี้ถ้ายังเป็นเพศสัมพันธ์ภายใน 72 ชั่วโมงอยู่ แนะนำการใช้ยาคุมฉุกเฉินเพื่อช่วยลดโอกาสการตั้งครรภ์ ควรใช้ให้ครบตามข้างฉลากกำหนด หากเคยใช้ไปแล้วก็ยังสามารถใช้ได้ แต่ประสิทธิภาพก็อาจจะลดลงไปบ้าง หลังจากนี้ให้สังเกตอาการและประจำเดือนอีกครั้ง และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ